Diari Oficial de la Generalitat Valenciana


Sumari del DOGV 4211, del 15-03-2002 (2002/2204)

RESOLUCIÓ de 15 de gener de 2002, de la Direcció General d'Indústria i Energia, per la qual s'habilita com a laboratori auxiliar de verificació metrològica, oficialment autoritzat, el laboratori de l'entitat Automáticos Valls, SL, amb número de registre de control metrològic 09-I-007, per a efectuar verificacions primitives de comptadors incorporats a les màquines recreatives i d'atzar de tipus B, regulats per l'Ordre de 31 de juliol de 2000 (BOE de 15 d'agost de 2000).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4211

Data del DOGV
:   15-03-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/2204


Data del document
:   14-01-2002

Organisme emissor
:   Conselleria d'Innovació i Competitivitat

Tipus de document
:   Resolució

Descriptors 

:   * empresa privada
    * metrologia

RESOLUCIÓ de 15 de gener de 2002, de la Direcció General d'Indústria i Energia, per la qual s'habilita com a laboratori auxiliar de verificació metrològica, oficialment autoritzat, el laboratori de l'entitat Automáticos Valls, SL, amb número de registre de control metrològic 09-I-007, per a efectuar verificacions primitives de comptadors incorporats a les màquines recreatives i d'atzar de tipus B, regulats per l'Ordre de 31 de juliol de 2000 (BOE de 15 d'agost de 2000). [2002/Q2204]
  
Vista la sol·licitud formulada per l'empresa Automáticos Valls, SL, amb registre metrològic 09-I-007, domiciliada al carrer de Jacquard, número 17, 46674 Ontinyent (València), per la qual sol·licita l'habilitació com a laboratori auxiliar de verificació metrològica, oficialment autoritzat, per a efectuar verificacions primitives de comptadors incorporats a les màquines recreatives i d'atzar de tipus B, regulats per l'Ordre de 31 de juliol de 2000 (BOE de 15 d'agost de 2000).
  
Atesa la Llei 3/1985, de 18 de març, de Metrologia (BOE de 19 de març de 1985).
  
Atés el Reial Decret 1.617/1985, d'11 de setembre, pel qual s'estableix el procediment per a l'habilitació de laboratoris de verificació metrològica oficialment autoritzats (BOE de 12 de setembre de 1985).
  
Atesa l'Ordre de 31 de juliol de 2000, per la qual es regula el control metrològic de l'estat sobre els comptadors incorporats a les màquines recreatives i d'atzar dels tipus B i C, regulades pel reglament aprovat pel Reial Decret 2.110/1998, de 2 d'octubre (BOE de 15 d'agost de 2000).
  
Atés el Decret 149/1998, del Govern Valencià, pel qual s'assignen les funcions de control metrològic i s'estableixen les condicions del seu exercici (DOGV de 16 d'octubre de 1998).
  
Vist que l'entitat Inversiones Comatel, SL, ha obtingut aprovacions de model dels seus comptadors per a màquines recreatives i d'atzar de tipus B.
  
Vist que aquesta entitat ha presentat la documentació exigida en la normativa abans esmentada.
  
Aquesta Direcció General d'Indústria i Energia de la Conselleria d'Innovació i Competitivitat, fent ús de les seues atribucions, resol:
  
Primer
  
Habilitar com a laboratori auxiliar de verificació metrològica, oficialment autoritzat, el laboratori de l'entitat Automáticos Valls, SL, amb registre metrològic 09-I-007, domiciliada al carrer de Jacquard, número 17, 46204 Ontinyent (València).
  
Segon
  
La marca de verificació primitiva assignada a aquest laboratori és la següent:
  
Les dues xifres exteriors al cercle que se simbolitzen amb XX són variables i correspondran als dos últims dígits finals de l'any en què s'efectua la verificació primitiva.
  
Tercer
  
Els precintes, en general, de plom, assignats a aquest laboratori i que es col·locaran una vegada superades les proves de la verificació primitiva als llocs que s'estableixen en els annexos de les corresponents aprovacions de model, tindran la següent forma:
  
 Anvers Revers
  
En precinte embotit portarà les mateixes marques, però la primera en la part superior i la segona en la part inferior.
  
Les dues xifres interiors al cercle que se simbolitzen amb XX són variables i correspondran als dos últims dígits finals de l'any en què s'efectua la verificació primitiva.
  
En el cas que calga instal·lar un precinte de tipus etiqueta, aquesta portarà les mateixes inscripcions que el precinte embotit i serà de tipus adhesiu i naturalesa autodestructiva en el cas que es produïsca el seu despreniment.
  
Quart
  
El contingut i l'abast d'aquesta habilitació s'ajustarà als següents condicionaments:
  
1. Competències. El laboratori auxiliar de verificació metrològica oficialment autoritzat de l'entitat Automáticos Valls, SL, està capacitat per a verificar els seus comptadors que disposen d'aprovació de model.
  
2. Ubicació del laboratori. D'acord amb la documentació presentada, el laboratori auxiliar de verificació metrològica oficialment autoritzat de l'entitat Automáticos Valls, SL, es troba ubicat als locals de l'empresa, al carrer de Jacquard, número 17, 46528 Ontinyent (València).
  
3. Calibratges i mètodes:
  
- Els instruments pertanyents al laboratori i dels quals la Direcció General d'Indústria i Energia disposa d'una relació detallada, hauran de ser calibrats oficialment cada dos anys. Així mateix, qualsevol modificació o canvi d'aquests hauran de ser notificats de forma fefaent a aquesta Direcció General d'Indústria i Energia per a la seua autorització.
  
- Els assajos de la verificació primitiva seran realitzats d'acord amb el procediment de verificació presentat.
  
4. Direcció del laboratori. La direcció del laboratori s'establirà d'acord amb el que s'ha disposat en el títol II, articles 7 i 8 del Reial Decret 1.617/1985. El cap i el subcap del laboratori, designats a aquest efecte exerciran les seues funcions d'acord amb la normativa vigent, i quedaran autoritzats per a col·locar les marques i els precintes de verificació primitiva.
  
Als efectes que corresponga, es tramet còpia d'aquesta resolució al Centre Espanyol de Metrologia, del Ministeri de Foment.
  
La present resolució d'habilitació no és definitiva en via administrativa i contra ella podrà interposar-se recurs d'alçada davant el conseller d'Innovació i Competitivitat en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.